Το ντέρμπι του βόρειου Λονδίνου ξεπροβάλλει στον ορίζοντα.
Σε μόλις οκτώ μέρες, η Άρσεναλ παίζει με την Τότεναμ,
σε ένα από τα πιο σκληρά ποδοσφαιρικά ντέρμπι στον κόσμο.
Για τους παίκτες, αυτή είναι μια μοναδική δοκιμασία.
Όμως, πριν εστιάσουν σ' αυτήν, καλούνται να ασχοληθούν με την Μπέρνλι.
Με νωπή την πρώτη της νίκη στη φετινή Πρέμιερ Λιγκ,
η Άρσεναλ κάνει το μήκους 740 χιλιομέτρων μετ' επιστροφής ταξίδι στο Λάνκασιρ.
ΠΟΔΟΣΦΑΙΡΙΚΟΣ ΣΥΛΛΟΓΟΣ ΜΠΕΡΝΛΙ
Η αίσθηση που αφήνει σήμερα η Άρσεναλ
είναι ότι μονίμως απέχει μόλις έναν αγώνα από την καταστροφή.
Ναι.
ΜΠΕΡΝΛΙ - ΑΡΣΕΝΑΛ ΣΤΑΔΙΟ "ΤΕΡΦ ΜΟΥΡ" - 18 ΣΕΠΤΕΜΒΡΙΟΥ 2021
Ο Μίκελ Αρτέτα παραμένει υπό πίεση.
Μέχρι στιγμής, η Άρσεναλ, σε τέσσερις αγώνες πρωταθλήματος,
έχει σκοράρει μόλις ένα γκολ.
Ο αγώνας αρχίζει.
Ωραία στροφή από τον Σάκα, που επιτίθεται στην άμυνα της Μπέρνλι,
μπορεί να βρει στήριγμα στον Πέπε, αλλά τον σωριάζουν στο χορτάρι.
ΜΠΕΡΝΛΙ - ΑΡΣΕΝΑΛ 0-1 ΕΝΤΕΓΚΑΑΡΝΤ 30'
Θαυμάσια εκτέλεση με το αριστερό από τον Έντεγκααρντ,
Τριάντα λεπτά παιχνιδιού εδώ στο "Τερφ Μουρ",
κι η Άρσεναλ προηγείται 1-0.
Είναι το πρώτο γκολ του Νορβηγού μετά την επιστροφή του στην Άρσεναλ.
Λήξη του αγώνα.
Το υπέροχο φάουλ του Έντεγκααρντ
αρκεί για να χαρίσει τους τρεις βαθμούς στην ομάδα του.
Η Άρσεναλ σε ανοδική πορεία. Δεύτερη διαδοχική νίκη.
Δείχνει να παίρνει μπροστά.
Πάντως, λίγα λεπτά μετά τη λήξη, στο μυαλό των οπαδών κυριαρχεί ένα πράγμα.
Γίνεται να κατεβαίνεις σε ντέρμπι του βόρειου Λονδίνου για να το χάσεις;
Το ματς με την Τότεναμ είναι τεράστια δοκιμασία.
Δεν νιώθω αισιόδοξη, αλλά ούτε και απαισιόδοξη.
Βέβαια, έτσι είναι όταν υποστηρίζεις την Άρσεναλ.
Με τονωμένο ηθικό από τη νίκη, η ομάδα επιστρέφει στο Λονδίνο.
Αγαπάς αυτό που κάνεις. Αυτό λέγεται πάθος.
Πρέπει να έχουμε πίστη. Πρέπει να έχουμε ενέργεια.
Δείξτε στον κόσμο πόσο πολύ νοιάζεστε.
Να τα δώσουμε όλα.
ΟΛΑ Ή ΤΙΠΟΤΑ: ARSENAL
ΑΦΗΓΗΣΗ: ΝΤΑΝΙΕΛ ΚΑΛΟΥΓΙΑ
48 ΩΡΕΣ ΠΡΙΝ ΑΠΟ ΤΟ ΝΤΕΡΜΠΙ ΤΟΥ ΒΟΡΕΙΟΥ ΛΟΝΔΙΝΟΥ
ΠΙΕΡ-ΕΜΕΡΙΚ ΟΜΠΑΜΕΓΙΑΝΓΚ - ΕΠΙΘΕΤΙΚΟΣ
Ξέρουν πολλοί την ιστορία;
Κανείς δεν την ξέρει.
Πρώτη φορά εξηγώ γιατί φτιάχνω πάντα ένα αστέρι
όταν παίζω εναντίον της Τότεναμ.
Το 2016,
έχασα τον παππού μου, τη μέρα που παίζαμε με την Τότεναμ.
Γι' αυτό φτιάχνω πάντα ένα αστέρι όταν παίζω εναντίον της.
Επειδή τη μέρα εκείνη έβαλα δύο γκολ προς τιμήν του
και ήμουν πολύ ευτυχισμένος. Γι' αυτό, λοιπόν, από τότε,
πάντα κάνω κάτι γι' αυτόν. Αυτός είναι το αστέρι μου.
Αστέρια φτιάχνεις;
-Ωραία είναι; -Πολύ.
-Σ' αρέσουν; -Ναι.
Εσένα σ' αρέσουν;
Πώς θα νιώσεις αν σκοράρεις την Κυριακή;
Σίγουρα θα είναι υπέροχο. Μακάρι να συμβεί.
Πάντως, ξέρω πώς είναι να σκοράρω.
Έχω σκοράρει σε μερικά ντέρμπι στην έδρα μας,
οπότε, μου είναι γνώριμο συναίσθημα και το λαχταρώ.
ΠΟΔΟΣΦΑΙΡΙΚΟΣ ΣΥΛΛΟΓΟΣ ΑΡΣΕΝΑΛ
Καλημέρα σας.
Θα κάνουμε μια απλή άσκηση, και μετά θα σας εξηγήσω τον λόγο.
Πρώτα θα δείτε μια εικόνα. Εντάξει;
Αυτό που πρέπει να κάνετε είναι... Θα σας δώσω 45 δευτερόλεπτα,
και θα πρέπει να απομνημονεύσετε το περιεχόμενό της.
Παιδιά, δεν είναι διαγώνισμα.
Είναι απλό. Μην ανησυχείτε μήπως κάνετε λάθος.
Ο Πέπε δείχνει ανήσυχος.
Νίκο, ανησυχείς; Παιδιά, δεν γράφετε διαγώνισμα.
Πρέπει να θυμάστε θέση και αριθμό. Απομνημονεύστε, παρακαλώ.
Λοιπόν. Πόσα έχετε πάνω-κάτω σωστά εδώ πέρα
και πόσα σε αυτό το κομμάτι; Κίραν.
Προσπάθησα να απομνημονεύσω τη δεξιά πλευρά.
-Και τα πέτυχες όλα; -Όχι.
Μπεν;
Ο Μίκελ Αρτέτα θέλει η ομάδα να συντονιστεί.
Δεν έκανες αυτήν την πλευρά;
Κι αυτό σημαίνει οι παίκτες να ξέρουν ενστικτωδώς πού βρίσκεται ο καθένας.
-Όλα καλά στα αριστερά; Κι εδώ; -Δεν πρόλαβα.
Θα λέγατε, λοιπόν, οι περισσότεροι
ότι είχατε σχεδόν 100% σωστή τη δεξιά πτέρυγα,
αλλά δυσκολευτήκατε να πιάσετε το 30%, 40%, 50% σε αυτήν εδώ;
Μπι, γιατί λες να μπορούμε να τα απομνημονεύσουμε αυτά;
Επειδή σ' αυτά προπονούμαστε κάθε μέρα.
Συνεπώς, το ότι προπονείστε έτσι πώς επηρεάζει τον εγκέφαλό σας;
Έχει σημασία ότι όλοι μαθαίνουμε τα ίδια πράγματα
και επεξεργαζόμαστε τις πληροφορίες μας με παρόμοιο τρόπο.
Σε έναν αγώνα, καλείστε να πάρετε αποφάσεις σε ελάχιστο χρόνο,
επομένως, το σημερινό μήνυμα είναι πόση σημασία έχει
όλοι να κατανοούν τι συμβαίνει στον αγωνιστικό χώρο,
επειδή αυτό απλοποιεί σε μεγάλο βαθμό τη λήψη αποφάσεων.
Είτε είμαστε στην επίθεση είτε στην άμυνα,
πρέπει να γνωρίζουμε τι συμβαίνει, με μια ματιά και χωρίς σκέψη.
Αν κινηθεί κάποιος, τι θα κάνει ο επόμενος,
πώς λειτουργούν και αλληλεπιδρούν όλες οι μονάδες.
Αυτά είναι η ουσία της άσκησης.
Η Άρσεναλ οδεύει προς το ντέρμπι του βόρειου Λονδίνου,
ενώ βρίσκεται χαμηλά στη βαθμολογία, στη 13η θέση, κάτω από την Τότεναμ.
Κοιτάξτε προς τα εδώ, παρακαλώ.
Ο σύλλογος φτιάχνει μια ομάδα με μέλλον,
όμως ο προπονητής θέλει άμεσα αποτελέσματα.
Χαμογελάμε, φίλε.
Πλατύ χαμόγελο.
Πλατύ χαμόγελο, να φαίνεστε χαρούμενοι.
Ο προπονητής πιστεύει σε αυτούς τους νεαρούς παίκτες,
επειδή ξέρει πόσο ταλαντούχοι είναι κάποιοι από αυτούς.
Για παράδειγμα, ο Εμίλ Σμιθ Ρόου.
Εδώ, σε ηλικία 15 ετών.
Στο κλειστό κοντρόλ της μπάλας, είναι χαρισματικός.
Εμίλ, πολύ καλύτερα.
Να αφήνεις ένα περιθώριο από τη γραμμή, γύρω στο ένα μέτρο,
για την περίπτωση που θες να πας από εκεί. Είσαι πολύ κοντά.
Για τον Εμίλ Σμιθ Ρόου, το ντέρμπι έχει μια επιπλέον διάσταση.
Από παιδί, υποστήριζα την Άρσεναλ.
ΕΜΙΛ ΣΜΙΘ ΡΟΟΥ - ΜΕΣΟΣ
Δυστυχώς, ο μπαμπάς μου ήταν Τότεναμ, και στο σπίτι το κλίμα ήταν τοξικό.
Σίγουρα είναι περήφανος για μένα. Όμως, όποτε παίζω κατά της Τότεναμ,
πάντα πέφτουν διάφορες μπηχτές και τα σχετικά.
Οι πρώτες εντυπώσεις σου από τον Εμίλ;
Πολύ ντροπαλός, απόφευγε να σε κοιτάξει κατάματα.
Ένιωθε...
Θα έλεγα κάπως άβολα και ανασφαλής.
Όμως, ήταν εμφανές ότι διαθέτει μεγάλη καρδιά και όλα τα σωστά στοιχεία.
Το ταλέντο του Εμίλ δεν κρυβόταν.
Αλλά η ομάδα τον έστειλε δανεικό, να αναπτύξει τον χαρακτήρα του.
Όταν τον στείλαμε δανεικό, του είπα
"Δεν θα βλέπω τα παιχνίδια σου.
"Όταν είσαι εκεί, θέλω μόνο να μαθαίνω τι λένε για σένα οι άλλοι.
"Πώς θα σε περιγράφουν, όχι μόνο ως παίκτη, αλλά και ως άνθρωπο.
"Ως παίκτης, δεν έχω αμφιβολία ότι μπορείς να ανταποκριθείς.
"Θα αντέξεις, όμως, τις συνθήκες των αποδυτηρίων και την εξωτερική πίεση;
"Δεν ξέρω. Πήγαινε, λοιπόν, εκεί και κάνε αισθητή την παρουσία σου".
Κι όντως, αυτό έκανε.
Τώρα, είναι 21 ετών και φοράει τη φανέλα της Άρσεναλ με το 10.
Ναι, σημαίνει πάρα πολλά.
Μικρός, πάντα ήθελα να φοράω το δέκα το καλό.
Η τιμωρία μου έληξε, αδερφέ.
Έληξε η τιμωρία μου, αδερφέ.
Ξανά στην ενδεκάδα;
Μεγάλε, εσύ είσαι το μέλλον.
Μπα, δεν νομίζω.
Εγώ σου το είπα από την πρώτη μέρα. Είσαι το μέλλον εδώ.
Το θέμα δεν είναι το μέλλον, αλλά το παρόν.
Φαντάσου στο μέλλον να φοράς το 10 και να είσαι αρχηγός.
Συνεχίστε από αριστερά στα δεξιά.
Το άλλο παιδί-θαύμα της Άρσεναλ στο οποίο πιστεύει ο Μίκελ
είναι ο 20χρονος Μπουκάγιο Σάκα.
Οι γονείς του ήρθαν στο Λονδίνο από τη Νιγηρία.
Ο Μπουκάγιο εντάχθηκε στις ακαδημίες της Άρσεναλ όταν ήταν μόλις οκτώ ετών.
Σύντομα έγινε σαφές ότι και αυτός ήταν εξαιρετικά ταλαντούχος.
Νομίζω ότι μόνο ένα παιδί στα εκατό ή κάτι τέτοιο
καταφέρνει να φτάσει από τις ακαδημίες στην πρώτη ομάδα.
Όταν μπήκα πρώτη φορά στα αποδυτήρια της πρώτης ομάδας,
τότε σκέφτηκα πραγματικά
"Ωραία, τώρα είμαι εδώ, έτσι είναι η ζωή όταν παίζεις στην πρώτη ομάδα".
Ο Μπουκάγιο έγινε εθνικό ίνδαλμα με τη φανέλα της Αγγλίας.
Αλλά τώρα τα ΜΜΕ ρωτούν γιατί δεν έχει σκοράρει σε 19 αγώνες πρωταθλήματος.
Μίκελ, τι παίζει με τον Μπι;
Τον Μπι;
Ναι, είναι καλά;
Θέμα αυτοπεποίθησης, νομίζω.
Τον έχουμε διαβεβαιώσει ότι σωματικά είναι σε άψογη κατάσταση.
Ήταν από τους καλύτερους.
Από εκεί που ήσουν, εδώ πάνω, πού λες να πας;
Μόνο ένας δρόμος υπάρχει.
Κι όσον αφορά την Εθνική, δυστυχώς, είναι ειδικοί
στο να ανεβάζουν κάποιον στα ύψη και μετά να τον γκρεμοτσακίζουν.
Η δουλειά μας, όταν ξεκινούν στον σύλλογο, είναι να τους προστατέψουμε όσο γίνεται.
Ταυτόχρονα, να τους εκπαιδεύσουμε, ώστε να μάθουν ότι έχουν ευθύνες,
και να συνεχίσουν να αναπτύσσονται ως άτομα
αλλά και ως επαγγελματίες, μέσα στο περιβάλλον του συλλόγου.
-Γυμναστήριο; -Ναι. Κάτω μέρος του σώματος.
Κάθε δευτερόλεπτο προηγούμενων αγώνων του Εμίλ έχει αναλυθεί
και του προτείνονται βελτιώσεις.
#9 ΕΜΙΛ ΑΜΥΝΑ - ΕΜΙΛ - ΚΕΡΔΙΣΕ ΤΙΣ ΔΙΕΚΔΙΚΗΣΕΙΣ
Τι συμβαίνει εδώ;
-Προσπάθησα να πάρω την μπάλα. -Ωραία.
Κι αυτός έβαλε το πόδι του εκεί.
-Έπεσα. -Λίγο πιο δυνατά.
Δεν σ' ακούω.
-Πήγα να πάρω την μπάλα. -Ναι;
-Και με έκανε πέρα. -Ναι.
-Αυτό σημαίνει μονομαχία. -Ναι.
Για μένα, πρέπει να κερδίζεις πιο πολλές τέτοιες φάσεις. Εντάξει;
Είναι μέρος της προπόνησής μας, όταν αμύνεσαι...
Όταν κάνουμε ασκήσεις με λίγους παίκτες, μαν του μαν, όλες αυτές οι στιγμές
περιλαμβάνονται στη δουλειά που απαιτείται για να κερδίζεις τέτοιες φάσεις, Εμίλ.
Ακόμα περισσότερο, αν σκεφτούμε πόσο γρήγορος είσαι.
Το θέμα είναι να χρησιμοποιείς το σώμα σου και να είσαι πιο τολμηρός.
Πάσες πίσω από την άμυνα, τρέξιμο χωρίς την μπάλα,
να κάνεις κάτι να συμβεί, αφού είσαι δημιουργικός παίκτης.
Θέλω να σε βλέπω πιο συχνά σε τέτοιες καταστάσεις, εντάξει;
24 ΩΡΕΣ ΠΡΙΝ ΑΠΟ ΤΗΝ ΕΝΑΡΞΗ
ΚΥΠΕΛΛΟ ΚΥΠΕΛΛΟΥΧΩΝ
Ο κόσμος νομίζει ότι, επειδή ζεις ένα όνειρο,
η ζωή σου είναι εύκολη. Όμως, έχεις πολλά προβλήματα που άλλοι δεν έχουν.
Το μόνο που χρειάζεσαι είναι να παίζεις,
να το απολαμβάνεις, να νιώθεις ο εαυτός σου. Έχεις πάρα πολλά.
Τι άλλο να πω; Μπορεί να κάνω λάθος.
Συμφωνείς;
Ναι, συμφωνώ.
Όταν έκανα τα καλύτερά μου παιχνίδια, ήμουν ήρεμος.
Είχα αυτοπεποίθηση, δεν σκεφτόμουν πολύ. Έπαιζα το παιχνίδι μου και το απολάμβανα.
Όλοι έχουν πίσω τους μια ιστορία
ΚΑΡΛΟΣ ΚΟΥΕΣΤΑ ΠΡΟΠΟΝΗΤΗΣ ΑΤΟΜΙΚΗΣ ΑΝΑΠΤΥΞΗΣ
και πολλές φορές εμείς ή η κοινωνία γενικότερα
κρίνουμε ή επικρίνουμε χωρίς να ξέρουμε ότι το εκάστοτε άτομο κάνει ό,τι μπορεί.
Και πού θα ήθελες να βρίσκεσαι;
Αυτήν τη στιγμή που μιλάμε, σήμερα, παραμονή του ντέρμπι.
Και τι πιστεύεις ότι χρειάζεστε για τη νίκη;
Μπορούμε να νικήσουμε.
Με την τωρινή πορεία μας... Εντάξει, σίγουρα κάναμε κακή αρχή.
Όλοι μίλησαν γι' αυτήν,
αλλά η χρονιά δεν εξαντλείται σε τρεις αγώνες.
Είναι πολύ μακριά.
Έτσι σκεφτόμουν. Είπα, λοιπόν, εντάξει.
Θα κερδίσουμε τα δύο παιχνίδια που πρέπει να κερδίσουμε
και τώρα νιώθω ότι το ηθικό μας είναι πολύ καλύτερο, έχουμε αυτοπεποίθηση,
και με μια νίκη αύριο θα ανέβουμε κι άλλο.
-Αυτά θέλω να ακούω. -Για να δούμε.
ΣΤΑΔΙΟ "ΕΜΙΡΕΪΤΣ"
Την Κυριακή παίζουμε με την Τότεναμ.
Κι όσο κι αν θες να κερδίσεις, ακόμα περισσότερο δεν θες να χάσεις.
ΚΟΥΡΕΑΣ ΑΡΣΕΝΑΛ - ΤΙΜΟΚΑΤΑΛΟΓΟΣ
Είναι η μόνη περίοδος της ζωής μου όπου Άρσεναλ και Τότεναμ είναι ισοδύναμες.
Θες να κάνεις καζούρα.
Όταν κερδίζεις, είναι τέλεια. Αλλά όταν χάνεις...
Όταν χάνεις, άσ' τα να πάνε.
Όταν έχουμε ένα τόσο σημαντικό παιχνίδι,
η ένταση συνήθως επηρεάζει τους παίκτες, κι αυτό είναι τρομερό.
Το ντέρμπι του βόρειου Λονδίνου είναι το μεγαλύτερο της χρονιάς.
Σκέψου να σκοράρεις στο ντέρμπι του βόρειου Λονδίνου, αδερφέ.
Ό,τι καλύτερο.
Κρίσιμη εβδομάδα, με το ντέρμπι του βόρειου Λονδίνου;
Ασφαλώς. Θέλουμε να κτίσουμε ένα καλό σερί
και ξέρουμε ότι χρειαζόμαστε αποτελέσματα.
Πώς είναι να παίζεις σε ντέρμπι του βόρειου Λονδίνου εντός έδρας;
Τα ντέρμπι του βόρειου Λονδίνου πάντα έχουν ένταση.
Συχνά, γίνονται σκληρά.
Και, κάποιες φορές, προκύπτουν μαγευτικές στιγμές.
Τιερί Ανρί...
Μπαίνει ακάθεκτος! Τιερί Ανρί!
Απίστευτο, καταπληκτικό! Είναι το κάτι άλλο!
Ο Τιερί Ανρί δίνει τη δική του παράσταση στο βόρειο Λονδίνο.
Ένα από τα προβλήματα για κάθε ομάδα της Άρσεναλ
είναι η σύγκριση με τους θρύλους του παρελθόντος.
ΑΝΡΙ
Εγώ το βρίσκω άδικο. Κακώς συγκρίνουμε εποχές.
ΤΙΕΡΙ ΑΝΡΙ - ΡΕΚΟΡΝΤΜΑΝ ΣΚΟΡΕΡ ΤΗΣ ΑΡΣΕΝΑΛ
Είναι άδικο να περιμένουμε οι παίκτες να παίζουν με τον ίδιο τρόπο,
και πιστεύω ότι η Άρσεναλ εξελίσσεται.
Απλώς, στην πορεία δεν πρέπει να χάνεις την ταυτότητά σου.
Ο κόσμος μιλάει για αποκατάσταση του DNA της Άρσεναλ.
Το DNA της Άρσεναλ είναι να νικά ή να μάχεται για τη νίκη.
Αναφέρομαι στη στάση και τη νοοτροπία,
στο πώς οφείλεις να περπατάς, να τρέχεις, να αναπνέεις, να σκέφτεσαι, να κοιμάσαι
και να τρως ως μέλος της πρώτης τετράδας.
Επιπλέον, η Άρσεναλ είναι εξαιρετικά σημαντική για μένα,
όχι μόνο για τα επιτεύγματά μας μέσα στο γήπεδο,
μα και τα όσα εκπροσωπεί για την κοινότητα.
Πάντα υπήρξε ο σύλλογος των ανθρώπων, της γειτονιάς.
Η Άρσεναλ ήταν από τις πρώτες ομάδες που συμπεριέλαβαν μαύρους παίκτες,
επομένως, απηχούσε τις λαϊκές μάζες και αντικατόπτριζε το Λονδίνο.
Και ελπίζω οι παίκτες να γνωρίζουν σε ποιον σύλλογο αγωνίζονται.
Τα άτομα με τα οποία νιώθω μια ταύτιση, έναν δεσμό, σε σχέση με την ομάδα,
είναι ο Μπουκάγιο Σάκα και ο Σμιθ Ρόου.
Βλέπω τη λέξη Άρσεναλ γραμμένη στο μέτωπό τους.
Το είδες αυτό;
Βλέπω πώς παίζουν και κινούνται,
βλέπω πώς τρέχουν και μάχονται.
Ακόμα κι όταν αποτυγχάνουν σε κάτι, είτε σκοράρουν είτε δεν σκοράρουν,
το βλέπω γραμμένο.
Ποδοσφαιρικός Σύλλογος Άρσεναλ.
ΤΟΤΕΝΑΜ - ΑΡΣΕΝΑΛ ΣΤΑΔΙΟ "ΕΜΙΡΕΪΤΣ" - 26 ΣΕΠΤΕΜΒΡΙΟΥ 2021
90 ΛΕΠΤΑ ΠΡΙΝ ΑΠΟ ΤΗΝ ΕΝΑΡΞΗ
Οι παίκτες επιλέγουν τη μουσική στα αποδυτήρια.
Συνήθως, ο Μίκελ τούς μιλάει μία ώρα πριν από την έναρξη του αγώνα.
Και μετά ξανά, μόλις πριν από τη σέντρα.
-Όλοι μέσα; -Ναι, όλοι.
Είστε πανέτοιμοι, παιδιά. Είμαι βέβαιος γι' αυτό.
Το βλέπω, το νιώθω. Το είδα στις προπονήσεις,
το βλέπω πάνω σας, στα πρόσωπά σας.
Σήμερα θα μιλήσω για ένα στοιχείο του παιχνιδιού, όπως το βλέπω εγώ.
Είστε έτοιμοι σωματικά, είστε έτοιμοι τακτικά,
είστε έτοιμοι τεχνικά, συνεννοείστε άψογα μεταξύ σας.
Θα σας εξηγήσω κάτι πραγματικά σημαντικό στο σημερινό ματς.
Πρέπει να παίξετε με καρδιά.
Ταυτόχρονα, πρέπει να παίξετε με μυαλό.
Αυτά πρέπει να είναι αλληλένδετα.
Αυτό είναι το πάθος σας,
δηλαδή τι βάζετε στο παιχνίδι σας από τα βάθη της καρδιάς σας,
η φλόγα που θέλετε να σας διακρίνει, και η αφοσίωσή σας στον αγώνα.
Αν, μέσα στο παιχνίδι, πάνε να σας προκαλέσουν,
ο Χόιμπιεργκ, ο Χάρι Κέιν, ο Ντέλε Άλι, ο Ντάιερ, μη χάσετε ποτέ τον έλεγχο.
Όταν καλείστε να πάρετε αποφάσεις, να ελέγχετε τον ρυθμό σας.
Δεν μπορείτε να βγάλετε ολόκληρο αγώνα με τέρμα το γκάζι.
Αν καταφέρουμε αυτά τα δύο,
τότε εμφανίζεται το πιο ισχυρό στοιχείο στο άθλημά μας.
Αν ο κόσμος που ήρθε σήμερα δει αυτά τα δύο στοιχεία...
ΠΑΘΟΣ - ΚΑΘΑΡΟ ΜΥΑΛΟ
...θα σας στηρίξει και θα σας προσφέρει αυτό.
ΕΝΕΡΓΕΙΑ
Σας το λέω, επειδή το έχω βιώσει.
Εφόσον σήμερα πετύχετε τη σύνδεση αυτών των τριών στοιχείων,
θα έχετε μέσα στο τερέν την αίσθηση ότι είστε αλύγιστοι,
ασταμάτητοι, ανίκητοι, ακαταμάχητοι.
Αυτά για το σημερινό παιχνίδι. Τα υπόλοιπα τα ξέρετε ήδη. Έγινε;
Πάμε, παίδες.
ΤΟΤΕΝΑΜ ΧΟΤΣΠΕΡ
Πριν από λίγες εβδομάδες, η Τότεναμ ήταν στην κορυφή,
όμως, έπειτα από δύο ήττες, έρχονται να αποδείξουν την αξία τους.
ΣΤΑΔΙΟ "ΕΜΙΡΕΪΤΣ"
Σου δίνω πλήρες ρεπορτάζ, Τζίτζι.
Μόνη αλλαγή ο Γκράνιτ Τζάκα, που γυρνά από την τιμωρία του.
Η Άρσεναλ παρατάσσεται με τον Ράμσντεϊλ στο τέρμα, Τομιγιάσου, Γκάμπριελ, Γουάιτ
και Τίρνι στην άμυνα.
Τζάκα και Πάρτεϊ στο κέντρο,
και τους Σμιθ Ρόου, Έντεγκααρντ και Σάκα πίσω από τον Ομπάμεγιανγκ.
Από την πλευρά της, η Τότεναμ προχωρά σε τρεις αλλαγές...
30 ΛΕΠΤΑ ΠΡΙΝ ΑΠΟ ΤΗΝ ΕΝΑΡΞΗ
Ελάτε, παιδιά. Ώρα να βγούμε.
Άρσεναλ, σ' αγαπάμε, ω ναι
Άρσεναλ, σ' αγαπάμε!
Άρσεναλ, σ' αγαπάμε, ω ναι
ΔΕΚΑ ΛΕΠΤΑ ΠΡΙΝ ΑΠΟ ΤΗΝ ΕΝΑΡΞΗ
Είναι όλοι μέσα;
Έλα, Στιούαρτ.
Εδώ και τριάντα χρόνια, αυτός ο κύριος αποτυπώνει συναισθήματα.
Ανθρώπους, συναισθήματα και ομάδες.
Θέλω να ακούσετε τον ίδιο να σας λέει πώς νιώθει για σας,
που σας βλέπει καθημερινά, και για τον σύλλογό μας.
Μου είναι δύσκολο.
Αυτή είναι η ομάδα μου. Έχω βαθιά αγάπη για τον σύλλογο.
Και για όλους εσάς.
Αυτά τα 30 χρόνια, έχω φωτογραφίσει απίστευτους παίκτες,
παίκτες παγκόσμιας κλάσης, σπουδαίες ομάδες.
Βλέποντας όλους εσάς, βλέπω μια σπουδαία ομάδα.
Είστε μια σπουδαία ομάδα. Όλη μου τη ζωή υποστηρίζω Άρσεναλ.
Πρέπει να βγούμε στο γήπεδο και να νικήσουμε.
Αυτό λέω εγώ, ως οπαδός. Όλοι αυτοί στις κερκίδες
θα έκαναν τα πάντα για μια νίκη σήμερα.
Να τους κοιτάζετε. Βγείτε στο γήπεδο, και στο πρώτο τάκλιν
ακούστε τον κόσμο. Θα είναι μαζί σας από την αρχή.
Κερδίστε κάθε τάκλιν. Όταν σκοράρετε, κοιτάξτε τα πρόσωπά τους.
Δείτε το συναίσθημα, δείτε πόσο σας αγαπούν.
Και δείξτε τους κι εσείς πόσο τους αγαπάτε, εντάξει;
Πάμε, γερά!
Πολύ καλή επέμβαση από τον Μπεν Γουάιτ.
Τέτοια τάκλιν μπορούν να δώσουν τον τόνο.
Η Άρσεναλ δείχνει πιο απειλητική μέσα στο γήπεδο.
Προωθείται ο Έντεγκααρντ, με τον Ομπάμεγιανγκ μπροστά του,
βρίσκει τον Σάκα στη δεξιά γωνία της μεγάλης περιοχής.
Ο Σάκα κάνει το γύρισμα, έρχεται ο Σμιθ Ρόου!
ΑΡΣΕΝΑΛ - ΤΟΤΕΝΑΜ 1-0 ΣΜΙΘ ΡΟΟΥ 12'
Ο Σμιθ Ρόου ανοίγει το σκορ για την Άρσεναλ!
Πολύ ωραίος συνδυασμός.
Ένα-μηδέν για την Άρσεναλ.
"Ένα-μηδέν για την Άρσεναλ", η ιαχή που δονεί το "Έμιρεϊτς".
Ένα-μηδέν για την Άρσεναλ.
Σμιθ Ρόου και Σάκα συνεργάζονται άψογα.
Ο Σμιθ Ρόου, ο σκόρερ, επελαύνει προς τη μεγάλη περιοχή.
Γυρίζει στον Ομπάμεγιανγκ!
ΑΡΣΕΝΑΛ - ΤΟΤΕΝΑΜ 2-0 ΟΜΠΑΜΕΓΙΑΝΓΚ 27'
Δεύτερο γκολ για την Άρσεναλ!
Ομπάμεγιανγκ!
Ο Τζάκα δίνει στον Έντεγκααρντ,
αυτός στον Σμιθ Ρόου και από κει στον Σάκα,
που εκμεταλλεύεται το κενό που άφησε ο Ρεγκιλόν.
Ο Σάκα μπαίνει ταχύτατα, τρεις εναντίον δύο,
κάνει το γύρισμα, δεν περνάει, θα τελειώσει μόνος τη φάση.
Του στρώνεται ξανά και τη στέλνει στα δίχτυα!
ΑΡΣΕΝΑΛ - ΤΟΤΕΝΑΜ 3-0 ΣΑΚΑ 34'
Η Άρσεναλ είναι η απόλυτη κυρίαρχος του αγώνα.
Ο Σάκα σημείωσε το πρώτο του γκολ σε 20 αγώνες πρωταθλήματος.
ΗΜΙΧΡΟΝΟ ΑΡΣΕΝΑΛ - ΤΟΤΕΝΑΜ 3-0
Μπράβο, παιδιά. Πάμε!
Συνεχίστε έτσι, παίδες. Έτσι.
Ελάτε, παιδιά. Πάμε πάλι.
Το πρώτο που έχω να πω, μένει ολόκληρο ημίχρονο
και πρέπει να ανεβάσουμε στροφές.
Πάμε να καθαρίσουμε το παιχνίδι.
Έναν τέτοιο αγώνα βγαίνεις και τον καθαρίζεις.
Αυτό είναι το μήνυμα που θέλω να κρατήσετε.
Μόλις βρούμε την ευκαιρία, την κατάλληλη στιγμή,
με την ένταση και τον ρυθμό που όλοι έχετε καταφέρει,
να ελέγξουμε το παιχνίδι και την κατοχή, όπως κάναμε μέχρι τώρα.
Πρέπει να συνεχίσουμε έτσι, γιατί αυτοί θα ρισκάρουν,
θα ανεβάσουν παίκτες μπροστά.
Μπι, ανέβαινες με δύναμη, κέρδισες πολλές δεύτερες μπάλες.
Το κλειδί είναι να διατηρήσουμε ψηλά τον ρυθμό.
Ο Σάκα κοντρολάρει την μπάλα, προσπαθεί να ξεφύγει από τον Σκιπ.
Σμιθ Ρόου, έχει κοντά του τον Σάκα.
Σμιθ Ρόου με πλάτη προς την εστία, στον Έντεγκααρντ,
η Άρσεναλ και πάλι απειλητική, σέντρα για τον Ομπάμεγιανγκ.
Μπροστινή μπαλιά, είναι εκεί ο Χάρι Κέιν,
γκολ, όχι, μόλις άουτ. Και το σημαιάκι του επόπτη έμεινε κάτω.
Στέλνει με τάκλιν την μπάλα στον Ρεγκιλόν,
συρτή σέντρα για τον Σον, που σκοράρει.
ΑΡΣΕΝΑΛ - ΤΟΤΕΝΑΜ 3-1 ΣΟΝ 79'
Οριζόντιο δοκάρι, αφού πρώτα απέκρουσε ο Ράμσντεϊλ.
Λίγο πριν από το τέλος. Και να το τελευταίο σφύριγμα!
Ο Μίκελ Αρτέτα πανηγυρίζει με σφιγμένη γροθιά εδώ στο "Έμιρεϊτς".
Απόλυτα δίκαιη νίκη για την Άρσεναλ, που ήταν εξαιρετική στο πρώτο ημίχρονο.
Εμίλ, λίγο πάνω από 50 αγώνες στην καριέρα σου στην Άρσεναλ,
αλλά έχεις ήδη ζήσει ωραίες στιγμές.
Ήταν αυτή η καλύτερη;
Σίγουρα, 100%, πιθανότατα η καλύτερη μέρα της ζωής μου.
Άλλη μία εντός έδρας νίκη σε ντέρμπι του βόρειου Λονδίνου
και σκόραρα μπροστά στους δικούς μου. Μιλάμε για ανεπανάληπτο συναίσθημα.
Τι χρώμα είναι το βόρειο Λονδίνο;
-Κόκκινο, δικέ μου. -Έλα τώρα, μάγκα μου. Έτσι.
Κόκκινο, είναι κόκκινο!
Καλύτερα δεν γινόταν.
Γλίστρημα στα γόνατα, ξανά και ξανά.
Αν σ' αρέσουν οι πανηγυρισμοί με γλίστρημα στα γόνατα, ήταν ιδανικό ματς.
Κάτι τέτοιες μέρες κάνουν καταπληκτική τη ζωή του οπαδού της Άρσεναλ. Απίστευτο.
Έτσι!
Έτσι, φίλε! Ναι!
Να 'μαστε Να 'μαστε, φεύγουμε
Ανεβείτε όλοι Να την κάνουμε
Φεύγουμε
Με τον Σάκα και τον Εμίλ Σμιθ Ρόου
Πάμε, όλοι μαζί!
Να 'μαστε Να 'μαστε, φεύγουμε
Ανεβείτε όλοι Να την κάνουμε
Φεύγουμε
Με τον Σάκα και τον Εμίλ Σμιθ Ρόου
Πάμε, ρε Άρσεναλ!
Αυτήν την υπογράψαμε όλοι. Είναι για σένα, ελπίζω να τη χαρείς.
Το βόρειο Λονδίνο βάφτηκε απόψε στα κόκκινα,
καθώς η Άρσεναλ κέρδισε το 204ο ντέρμπι με την Τότεναμ.
Είναι μια νίκη απ' αυτές που μπορούν να σου δώσουν νέα ώθηση.
Και, καθώς η σεζόν συνεχίζεται,
είναι σαφές ότι η Άρσεναλ αρχίζει να επανασυνδέεται με τους οπαδούς της.
Ένα, δύο, τρία, τέσσερα Γουστάρω
Φεύγουμε
Με τον Σάκα και τον Εμίλ Σμιθ Ρόου
Ένα, δύο, τρία, τέσσερα
Γουστάρω, γουστάρω
Φεύγουμε
Με τον Σάκα και τον Εμίλ Σμιθ Ρόου
ΣΤΟ ΕΠΟΜΕΝΟ...
Εγώ το πιστεύω ότι πάμε στο Άνφιλντ για τη νίκη.
Υπάρχει κάποια ένταση στην πλάγια γραμμή,
με τον Αρτέτα και τον Κλοπ να έρχονται πρόσωπο με πρόσωπο,
Ο Ντιόγκο Ζότα περνάει και τον Ράμσντεϊλ και σκοράρει για τη Λίβερπουλ.
Μιλάμε για μεγάλη ξεφτίλα.
Μπορεί να κάνω αλλαγές. Μη νομίζετε ότι θα βάζω συνέχεια τους ίδιους.
-Ομπάμεγιανγκ στον πάγκο. -Και δίκαια, νομίζω.
Από αυτό το σημείο, νωρίτερα σημάδεψε το οριζόντιο. Αλλά τώρα βρίσκει δίχτυα!
ΕΥΧΑΡΙΣΤΟΥΜΕ ΤΟΥΣ ΠΑΙΚΤΕΣ, ΤΟΥΣ ΠΡΟΠΟΝΗΤΕΣ ΚΑΙ ΤΟ ΠΡΟΣΩΠΙΚΟ ΤΗΣ ΑΡΣΕΝΑΛ
Υποτιτλισμός: Ειρήνη Παπαδάκη
Επιμέλεια Σταυρούλα Σοκόλη